मानिसको छालामा आउने काला वा अन्य रंगका दानालाई र्सवसाधारणले कोठी भनेर बुझ्ने गरेको पाइन्छ, तर यस्ता सबै दानाहरु कोठी नहुन पनि सक्छन् । हामीले बुझ्ने कोठी भनेको छालालाई रंग प्रदान गर्ने कोषिका एकै ठाउँमा थुप्रिएर रहने अवस्था हो । यसलाई अंग्रेजीमा मोल (Mole) वा निभ्स (Nevus) भनिन्छ । सामान्यतया शरीरको देखिने वा नदेखिने जुनसुकै भागमा कोठी आउन सक्छ । कुनै-कुनै वंशाणुगत रोगमा चाहिँ धेरै मात्रामा कोठी आउन सक्छ ।
